biswa921/hiwiki-latest-pages-articles-raw huggingface dataset:
जलियाँवाला बाग़

जलियाँवाला बाग अमृतसर के स्वर्ण मन्दिर के पास का एक छोटा सा बगीचा है जहाँ 13 अप्रैल 1919 को ब्रिगेडियर जनरल रेजिनाल्ड एडवर्ड डायर के नेतृत्व में अंग्रेज़ी फौज ने गोलियां चला के निहत्थे, शान्त बूढ़ों, महिलाओं और बच्चों सहित सैकड़ों लोगों को मार डाला था और हजारों लोगों को घायल कर दिया था। यदि किसी एक घटना ने भारतीय स्वतन्त्रता संग्राम पर सबसे अधिक प्रभाव डाला था, तो वह घटना यह जघन्य हत्याकाण्ड ही था। इसी घटना की याद में यहाँ पर स्मारक बना हुआ है।

स्थिति
जलियाँवाला बाग़ अमृतसर के स्वर्ण मंदिर के पास ही स्थित है।

स्मारक

इस स्मारक में लौ के रूप में एक मीनार बनाई गई है जहाँ शहीदों के नाम अंकित हैं। वह कुआँ भी मौजूद हैं जिसमें लोग गोलीबारी से बचने के लिए कूद गए थे। दीवारों पर गोलियों के निशान आज भी देखे जा सकते हैं। 

इस दुखद घटना के लिए स्मारक बनाने हेतु आम जनता से चंदा इकट्ठा करके इस जमीन के मालिकों से करीब 5 लाख 65 हजार रुपए में इसे खरीदा गया था। 

१९९७ में महारानी एलिज़ाबेथ ने इस स्मारक पर मृतकों को श्रद्धांजलि दी थी। २०१३ में ब्रिटिश प्रधानमंत्री डेविड कैमरॉन भी इस स्मारक पर आए थे। विजिटर्स बुक में उन्होंनें लिखा कि "ब्रिटिश इतिहास की यह एक शर्मनाक घटना थी।"ति

thumb|कांड के महीनों बाद 1919 में बाग़ का दृश्य
बैसाखी के दिन 13 अप्रैल 1919 को अमृतसर के जलियाँवाला बाग़ में रोलेट एक्ट, अंग्रेज़ों की दमनकारी नीतियों व दो नेताओं सत्यपाल और सैफ़ुद्दीन किचलू की गिरफ्तारी के विरोध में एक सभा रखी गई, जिसमें कुछ नेता भाषण देने वाले थे। शहर में कर्फ्यू लगा हुआ था, फिर भी इसमें सैंकड़ों लोग ऐसे भी थे, जो बैसाखी के मौके पर परिवार के साथ मेला देखने और शहर घूमने आए थे और सभा की खबर सुन कर वहां जा पहुंचे थे। करीब 5,000 लोग जलियाँवाला बाग में इकट्ठे थे। ब्रिटिश सरकार के कई अधिकारियों को यह 1857 के गदर की पुनरावृत्ति जैसी परिस्थिति लग रही थी जिसे न होने देने के लिए और कुचलने के लिए वो कुछ भी करने के लिए तैयार थे।

जब नेता बाग़ में पड़ी रोड़ियों के ढेर पर खड़े हो कर भाषण दे रहे थे, तभी ब्रिगेडियर जनरल रेजीनॉल्ड डायर 90 ब्रिटिश सैनिकों को लेकर वहां पहुँच गया। उन सब के हाथों में भरी हुई राइफलें थीं। सैनिकों ने बाग़ को घेर कर बिना कोई चेतावनी दिए निहत्थे लोगों पर गोलियाँ चलानी शुरु कर दीं। १० मिनट में कुल 1650 राउंड गोलियां चलाई गईं। जलियाँवाला बाग़ उस समय मकानों के पीछे पड़ा एक खाली मैदान था। वहां तक जाने या बाहर निकलने के लिए केवल एक संकरा रास्ता था और चारों ओर मकान थे। भागने का कोई रास्ता नहीं था। कुछ लोग जान बचाने के लिए मैदान में मौजूद एकमात्र कुएं में कूद गए, पर देखते ही देखते वह कुआं भी लाशों से पट गया। इस कुएं को शहीदी कुआं कहा जाता है।
thumb|शहीदी कुआं

अमृतसर के डिप्टी कमिश्नर कार्यालय में 484 शहीदों की सूची है, जबकि जलियाँवाला बाग़ में कुल 388 शहीदों की सूची है। ब्रिटिश राज के अभिलेख इस घटना में 200 लोगों के घायल होने और 379 लोगों के शहीद होने की बात स्वीकार करते है जबकि अनाधिकारिक आँकड़ों के अनुसार 1000 से अधिक लोग मारे गए और 2000 से अधिक घायल हुए। इस घटना के प्रतिघात स्वरूप सरदार उधमसिंह ने 13 मार्च 1940 को उन्होंने लंदन के कैक्सटन हॉल में इस घटना के समय ब्रिटिश लेफ़्टिनेण्ट गवर्नर मायकल ओ ड्वायर को गोली चला के मार डाला। उन्हें 31 जुलाई 1940 को फाँसी पर चढ़ा दिया गया।

चित्र दीर्घा

सन्दर्भ

श्रेणी:अमृतसर
देविन्दर वाल्मीकि

thumb|देविन्दर वाल्मीकि

देविन्दर सुनील वाल्मीकि () (जन्म २८ मई १९९२) एक भारतीय पुरुष फ़ील्ड हॉकी के खिलाड़ी है जो मिडफील्डर है। इनका नाम 2016 ग्रीष्मकालीन ओलम्पिक में भी रखा गया था।

इनके चचेरे भाई युवराज वाल्मीकि है जो कि खुद एक फ़ील्ड हॉकी के खिलाड़ी है।

सन्दर्भ

बाहरी कड़ियां
Player profile at Hockey India

Category:1992 में जन्मे लोग
Category:जीवित लोग
Category:मुम्बई के खिलाड़ी
Category:भारतीय पुरुष हॉकी खिलाड़ी
Category:मुम्बई के लोग
Category:भारतीय पुरुष खिलाड़ी
श्रेणी:भारत के हॉकी खिलाड़ी
ऋषि बंकिम चंद्र कॉलेज

ऋषि बंकिम चंद्र कॉलेज पश्चिम बंगाल के नैहाटी में स्थित तीन महाविद्यालयों (ऋषि बंकिम चंद्र कॉलेज फॉर वुमन जो कि प्रातःकालीन पारी में चलता है, ऋषि बंकिम चंद्र कॉलेज जो कि दिन की पारी में चलता है तथा ऋषि बंकिम चंद्र इवनिंग कॉलेज जो कि सायंकाल की पारी में चलता है) का एक समूह है। ये कॉलेज कला, वाणिज्य और विज्ञान विषयों में स्नातक पाठ्यक्रम संचालित करते हैं। तीनों कॉलेज पश्चिम बंगाल राज्य विश्वविद्यालय से संबद्ध हैं।

इतिहास
ऋषि बंकिम चंद्र कॉलेज की स्थापना 1947 में कुछ शिक्षाविदों के द्वारा की गई थी। आरंभ में यह नैहाटी महेंद्र स्कूल भवन में संचालित हुआ करता था तथा कक्षाएँ शाम को लगती थीं। तब इसका नाम ऋषि बंकिम चंद्र कॉलेज (सांध्य) था। बाद के वर्षों में कॉलेज से दिवस एवं प्रातः कालीन पारियों के अनुभाग जुड़े।

विभाग
मान्यता
सन्दर्भ

श्रेणी:1947 में स्थापित शिक्षण संस्थान
श्रेणी:भारत में 1947 की स्थापनाएँ
श्रेणी:पश्चिम बंगाल राज्य विश्वविद्यालय से संबद्ध कॉलेज
यूरोपीय व्यवस्था

thumb|550px|१८१५ के वियना कांग्रेस द्वारा निर्धारित की गयी यूरोपीय देशों की सीमाएँ
यूरोपीय संगति या यूरोपीय व्यवस्था (Concert of Europe या Congress System या Vienna System) से तात्पर्य सन १९१५ के वियना कांग्रेस के बाद की व्यवस्था से है जो शक्ति-संतुलन का प्रतिनिधित्व करती थी। यह व्यवस्था यूरोप में १८१५ (नेपोलियन के युद्ध के अन्त) से १९१४ (प्रथम विश्वयुद्ध का आरम्भ) तक विद्यमान रही।

इन्हें भी देखें
 महाद्वीपीय व्यवस्था

श्रेणी:यूरोप का इतिहास
बख्तावर सिंह

महाराव बख्तावरसिंह मध्यप्रदेश के धार जिले के अमझेरा कस्बे के शासक थे, जिन्होंने १८५७ के स्वतंत्रता संग्राम में मध्य प्रदेश में अंग्रेजों से संघर्ष किया। लंबे संघर्ष के बाद छलपूर्वक अंग्रेजों ने उन्हें कैद कर लिया। 10 फरवरी 1858 में इंदौर के महाराजा यशवंत चिकित्सालय परिसर के एक नीम के पेड़ पर उन्हें फांसी पर लटका दिया। कुंवर रघुनाथ की कोई जानकारी नहीं मिलती है। उनका परिवार रिंगनोद किले में जाकर  रहने लगा  जो अमझेरा का दूसरा किला था । अमझेरा  के आखरी शासक राव लक्ष्मण सिंह जी राठौड़ थे | ठा. दीप सिंह राठौड़ जागीरदार छड़ावद के तीसरे पुत्र थे |
रानी भटियानी जी जो की रिंगनोद किले में रहती थी सन् १८७५ लक्षमण सिंह को  दत्तक  लिया | राव लक्ष्मण सिंह राठौड़ अमझेरा राज्य  के आखरी  शासक थे जहां उनका परिवार छड़ावद नामक गाँव मैं मिलता है | मध्यप्रदेश सरकार ने अमझेरा स्थित महाराणा बख्तावरसिंह के किले को राज्य संरक्षित इमारत घोषित किया है।जिला मुख्यालय से 27 km इंदोर अहमदबाद राज्य मार्ग पर हैं।

 सन्दर्भ 

श्रेणी:1857
श्रेणी:मध्य प्रदेश के लोग
श्रेणी:भारतीय स्वतन्त्रता संग्राम
जेमीनेशन

जेमीनेशन दांतों की वह आसामान्यता है जिसमे २ दांत १ ही रोगाणु कोशिका से बनते है जिसके कारण रोगी के दांतों की संख्या भी ज्यादा हो जाती है! यह असामान्यता किसी भी प्राथमिक दांतों में या फिर पक्के दांतों में भी देखी जा सकती है! इस असामान्यता में १ विकसित होने वाली बड से २ दंत बन जाते है जो की १ ही कोशिका से जुड़े होते है! जिसके कारण दोनों दांतों की कोशीकाए जुड़ जाती है और अगर कभी भी दोनों में से एक भी दांत रोगिक होता है तो उस समय एक दांत के बदले दोनों ही दांतों को निकलने से ही उसका इलाज हो सकता है! जुड़े हुए दांतों के २ रूट कैनाल होते है और २ ही पल्प चैम्बर होते है! जेमीनेशन और फ्यूजन दोनों ही देखने में एक सामान लगते है पर दोनों में यह अंतर होता है की जेमीनेशन में १ रोगाणु कोशिका होती है परन्तु उससे २ दांत बनते है! जबकि फ्यूजन में रोगाणु कोशीकाए २ होती है और उनसे जुडके १ दांत बनता है! दोनों स्थितियों में कृंतक दांत ही ज्यादा प्रभावित होते है!
thumb|जेमीनेशन

 जेमीनेशन के कारण हुई असम्न्यताए
अमीलोजेनेसिस इम्पेर्फेक्टा
हाइपरडॉनशिया 
अनोडॉनशिया 
डेनटिनोजेनेसिस इम्पेर्फेक्टा
Peirera AJ, Fidel RA, Fidel SR. Maxillary Lateral Incisor with Two Root Canals: Fusion, Gemination or Dens invaginatus? Braz Dent J (2000) 11(2): 141-146

सन्दर्भ

श्रेणी:न्यायालयिक विज्ञान
श्रेणी:दंत विज्ञान
पोस्टमार्टम अंतराल

पोस्टमार्टम अंतराल समय है किसी भी मानव की मृत्यु के बाद का। पोस्टमार्टम अंतराल से मृत्यु कब हुए उसका पता लगाया जाता है। मृत्यु के करण और समय पता लगाने के लिए अलग अलग तरीके और तकनीको का इस्तेमाल किया जाता है। पोस्टमार्टम अंतराल को शरीर का गलना भी कहा जा सकता है।

मृत्यु के बाद परिवर्तन के प्रकार

मृत्यु के बाद शरीर मे कई प्रकार के बदलाव आते है। यह बदलाव पता लगाते है पोस्टमार्टम अंतराल का।
 
अल्ग्र मोर्तिस- शरीर का ठण्डा पड़ना.
लिवोर मोर्तिस- शरीर का खून गुरुत्वाकर्षण के करण निचे शरीर के हिस्सों मे जमा हो जाना। 
कठोरता के क्षण या रियागर मोर्तिस- शरीर के अंगो का अकड़ना। 
फोरेंसिक कीटविज्ञान- जो जिव और कीटानु शरीर पर आते है। 
शरीर का गलना- शरीर मे पाए जीवाणु के करण शरीर गलने लगता है।

पारंपरिक अपघटन चरणों

पोस्टमार्टम अंतराल का पता लगाने के लिए अपघटन एक सरल पांच चरण की प्रक्रिया का उल्लेख कर सकते है। 
चरण १- प्रारंभिक क्षय
चरण २- सड़न
चरण ३- काले सड़न
चरण ४- बुत्य्रिक किण्वन  
चरण ५- मुम्मिफ़्कशान

सन्दर्भ

श्रेणी:न्यायालयिक विज्ञान
श्रेणी:मृत्यु
2016 न्यूज़ीलैंड भूकंप

thumb|तेआरोआ झटकों का मानचित्र
न्‍यूजीलैंड में स्थानीय समय के अनुसार २ सितम्बर २०१६ (शुक्रवार) को भूकंप के तेज झटके आये थे। इस भूकंप को २०१६ ते आरोहा भूकंप भी कहा जाता है। इस भूकंप की तीव्रता 7.1 मापी गई है। इसका केन्द्र गिसबोर्न के 105 मील (169 किलोमीटर उत्तर-पूर्व) में था और इसकी गहराई जमीन से 19.1 मील (30 किलोमीटर) नीचे था। भूकंप आने के बाद सुनामी की चेतावनी जारी की गई है। भूकंप आने के करीब 90 मिनट बाद 30 सेंटीमीटर्स की लहर पैदा हुई, जिसे देखते हुए यह चेतावनी जारी की गई है।

भूकंप
स्थानीय समय अनुसार गुरुवार को पहले 5.7 तीव्रता का भूकंप आया था। उसके बाद शुक्रवार को 7.1 तीव्रता का भूकंप आया। इस भूकंप का केन्द्र न्यूज़ीलैंड के गिस्बोर्न शहर के 105 मील (169 किलोमीटर उत्तर-पूर्व) में था। इसके बाद सुनामी का खतरा देखते हुए गिस्बोर्न के तटीय क्षेत्रों को खाली करवा लिया गया।

इन्हें भी देखें
 गिस्बोर्न
 भूकंप
 गिस्बोर्न क्षेत्र
 सुनामी
 2007 पेरू भूकंप

सन्दर्भ

बाहरी कड़ियाँ

श्रेणी:२०१६ में भूकम्प
श्रेणी:न्यूज़ीलैण्ड
सागर (राजा)

सागर जैन धर्म के अनुसार दूसरे चक्रवर्ति राजा थे।

 जैन परंपरा 
अंगूठाकार|राजा सागर के पुत्र Janhu बाढ़ नागा किंगडम
जैन परंपरा, सागारा था छोटे भाई के भगवान अजितनाथ (द्वितीय तीर्थंकर). वह पैदा हुआ था करने के लिए क्षत्रिय राजा सुमित्रा और रानी Vijayanti (Yasomati) के Ikshvaku राजवंश में अयोध्याहै।  वह दूसरा था, चक्रवर्ती शासक के वर्तमान आधा समय चक्र (Avasarpini) के जैन ब्रह्माण्ड विज्ञान विजय प्राप्त की, जो दुनिया के साथ अपने सात जवाहरात. अपने क्वींस थे सुमति और भद्रा है।  उन्होंने साठ हजार पुत्रों से उसकी रानियों, Janhu होने के ज्येष्ठ. Janhu बाढ़ आ गई नागा के साथ राज्य के जल नदी गंगाहै। इस व्यथित नागा राजा, जो जला के सब पुत्र सगर गुस्से में है। सागारा जगह तो भगीरथ, अपने पोते, पर सिंहासन और पहली बार के लिए छोड़ दिया तपस्या है। 

 इन्हें भी देखें 
 शाक्य

 नोट 

 सन्दर्भ 
 
 
 
 

 आगे पढ़ने
वायरलेस उर्जा हस्तांतरण

thumb| इंडुक्टिव चार्जिंग|इंडुक्टिव चार्जिंग पद या एलजी स्मार्टफोन का उपयोग कर क्यूई ( प्रेरक शक्ति मानक ) | क्यूई प्रणाली, के पास मैदान वायरलेस हस्तांतरण का एक उदाहरण। फोन पैड पर सेट है, जब पैड में एक तार एक चुंबकीय क्षेत्र है जो एक और तार में एक मौजूदा लाती है, फोन में , इसकी बैटरी चार्ज पैदा करता है।

वायरलेस उर्जा हस्तांतरण (WPT) या वायरलेस ऊर्जा संचरण विद्युत् उर्जा का प्रवाह है उर्जा के स्तोर्त से विद्युत् से विद्यतभार या फिर उर्जा खर्च करने वाले यन्त्र पर इस संचरण में मानव निर्मित सुचालकों का इस्तेमाल नहीं होता ताररहित उर्जा संचरण उन सभी मामलों में बहुत उपयोगी होता है जहाँ बहुत सारे तारों के चलते दुर्घटना की सम्भावना बहुत रहती है वायरलेस उर्जा हस्तांतरण की तन्किन दो प्रकार की होती हैं- गैर विकिरण और विकिरण। 

इतिहास

1826 में आन्द्रे मैरी एम्पीयर ने एम्पीयर का नियम विकसित कर यह बताया की विद्युत प्रवाह एक चुंबकीय क्षेत्र पैदा करता है।  

माइकल फैराडे ने 1831 फैराडे का इंडक्शन नियम प्रतिपादित किया। 1862 में जेम्स क्लर्क मैक्सवेल ने इन प्रयोगों और बिजली, चुंबकत्व और प्रकाशिकी के समीकरणों संश्लेषित कर मैक्सवेल के समीकरण के नाम से जाना जाता है। यही सब नियमें आधुनिक विद्युतचुम्बकीय अध्यन का सूत्रधार बनी जिसमे विद्युत ऊर्जा का वायरलेस उर्जा हस्तांतरण का भी शामिल हैं  मैक्सवेल ने अपनी किताब ऐ ट्रिअतिज़ ओं इलेक्ट्रिसिटी & मैग्नेतेज्म में विद्युत् चुम्बकीय तरंगों के बारे में बहुत पहले बता दिया था। 1884 में जॉन हेनरी पोइंटिंग ने विद्युत् चुम्बकीय चुम्बकीय क्षेत्र में उर्जा प्रवाह के लिए उर्जा नियमों का प्रतिपादन किया था 1888 हेनरिक रुडोल्फ हर्ट्ज ने रेडियो तरंगों की खोज की पुष्टि की जो मैक्सवेल के विद्युत चुम्बकीय तरंगों की भविष्यवाणी को सत्यापित करता था।  निकोल टेस्ला ने बेतार उर्जा संचरण के क्षेत्र में पहला प्रयोग २०वी सदी के अंत में किया. १८९१-१८९८ के बीच उन्होंने तार रहित उर्जा संचारों का प्रयोग अपने रेडियो फ्रीक्वेंसी रेज़ोनेंत ट्रांसफार्मर के माध्यम से किया जिससे टेक्सला कोइल बोला जाता हैं 

१८९९ ने अपने प्रयोग का हस्तांतरण कोलराडो स्प्रिंग कोलराडो में कर लिया. यही पर उन्होंने कई सारे प्रयोग किये.

सुदूर क्षेत्र विकिरण तकनीक

माइक्रोवेव

द्वितीय विश्व युद्ध के पहले वायरलेस उर्जा हस्तांतरण के क्षेत्र में बहुत कम कार्य हुआ था रेडियो का प्रयोग संचार माध्यम के रूप में किया जा रहा था लेकिन बेतार उर्जा हस्तांतरण में इसका प्रयोग नहीं हो रहा था

संधर्भ 

बाहरी कड़ियाँ

 हौवस्तुफ़वर्क्स "हाऊ वायरलेस पावर वर्क्स " – डेस्क्रिबस नियर-रेंज एंड मिड-रेंज वायरलेस पावर ट्रांसमिशन उसिंग इंडक्शन एंड रेडिएशन टेक्निक्स.
 माइक्रोवेव पावर ट्रांसमिशन, – इट्स हिस्ट्री बिफोर १९८०.
 डी स्टेशनरी हाई अल्टीट्यूड रिले प्लेटफार्म (SHARP), – माइक्रोवेव बीम पॉवेरेड.
 मरीन सोल्जैसा'स MIT विट्रीसिटी – वायरलेस पावर ट्रांसमिशन पेजेस.
  – ऑफिसियल साइट ऑफ़ ए वायरलेस पावर स्टैण्डर्ड प्रमोटेड बाई डी अलायन्स फॉर वायरलेस पावर
  – ऑफिसियल साइट ऑफ़ ए वायरलेस पावर स्टैण्डर्ड प्रमोटेड बाई डी वायरलेस पावर कंसोर्टियम
  – ऑफिसियल साइट ऑफ़ ए वायरलेस पावर स्टैण्डर्ड प्रमोटेड बाई डी पावर मैटर्स अलायन्स
  – ऑफिसियल साइट ऑफ़ डी विपौ कोएलिशन, प्रमोटिंग स्टांदर्दइज़ड वायरलेस पावर फॉर मेडिकल, मोबिलिटी एंड व्हिल्ड डिवाइसेस

श्रेणी:ऊर्जा
दो झिरी प्रयोग

thumb|फोटॉन या पदार्थ के कण (जैसे इलेक्ट्रॉन) जब किसी स्लिट से गुजरते हैं तो तरंग-पैटर्न उत्पन्न करते हैं
thumb|एक समतल तरंग से उत्पन्न दो विवर्तन प्रतिरूप
आधुनिक भौतिकी में द्वि-रेखाछिद्र प्रयोग द्वारा यह प्रदर्शित किया जाता है कि प्रकाश एवं पदार्थ, तरंग एवं कण दोनों के गुण प्रदर्शित करते हैं। इसके अलावा इस प्रयोग से प्रमात्रा यान्त्रिकी परिघटना की प्रायिक प्रकृति भी दिखती है। दो-रेखाछिद्र वाला एक सरल प्रयोग १८०१ में मूल रूप से थॉमस यङ ने किया था।

प्रकाश के साथ थॉमस यङ का प्रयोग प्रमात्रा यान्त्रिकी, और तरंग-कण द्वैतता की अवधारणा से पहले चिरसम्मत भौतिकी का भाग था। उन्होंने माना कि यह प्रदर्शित करता है कि प्रकाश का तरंग सिद्धान्त सही था, और उनके प्रयोग को कभी-कभी यङ के प्रयोग के रूप में सन्दर्भित किया जाता है।

प्रयोग, "डबल पाथ" प्रयोगों के एक सामान्य वर्ग का है, जिसमें एक तरंग को दो अलग-अलग तरंगों में विभाजित किया जाता है जो बाद में एकल तरंग में संयोजित हो जाती है। दोनों तरंगों के पथ की लंबाई में परिवर्तन के परिणामस्वरूप उनमें चरण बदलाव आता है, एक इंटर्फरेंस पैटर्न बनाता है। एक अन्य संस्करण माच-ज़ेन्डर इंटरफेरोमीटर है, जो एक दर्पण के साथ बीम को विभाजित करता है।

श्रेणी:भौतिकी के प्रयोग
पामर नसों बॉयोमीट्रिक्स

पामर नसों बॉयोमीट्रिक्स
thumb|Finger vein scanned
सिधांत
thumb|''3D Finger vein biometric scanner
मनुष्य की हथेलियाँ बहुत ही बड़ी और उलझी हुई रक्त-कोष्ठक से बना है, इसलिए यह एक आवश्यक बॉयोमीट्रिक् उपकरण है जो की लोगो की पहचान के काम आता है| यह इसलिए भी जरूरी है क्यूंकि यह इंसान की सारी जिंदगी एक सामान रहता है| यह जांच करके पहचान करने का एक बहुत ही सुरक्षित तरीका है क्यूंकि इस तकनीक में पामर नसें त्वचा के नीचे छुपी होती है| Cratty, Carol (20 January 2011). "Photos of hands backed up Pearl slaying confession, report finds". CNN. Retrieved 21 January 2011.

पामर नसों बॉयोमीट्रिक्स काम कैसे करती है
इस तकनीक में हथेली को इन्फ्रा रेड उर्जा के संपर्क में लाया जाता है, जिससे हथेली की रक्त कोशिकाओ में मौजूद डीओक्सीडाईसड हीमोग्लोबिन उर्जा के प्रभाव के कारण नसों की काली छवि बनता है| पामर नसों की रक्त कोशिकाओ से बनी काली छवि को पहले से दर्ज की गई उस इंसान की जानकारी से मिलाया जाता है| 
पामर नसों बॉयोमीट्रिक्स की तकनीक बिलकुल भी घटक नही है क्यूंकि इस तकनीक में इन्फ्रा रेड उर्जा उतनी ही मिलती है हथेली को जितनी की सूरज की किरने पड़ने पर मिलती है| इस तकनीक से कोई भी प्रकार का नुक्सान नही होता और न ही यह घटक सिद्ध हुई है| 

फायदे
 इस तकनीक की नक़ल करना मुश्किल है क्यूंकि हथेली की नसें त्वचा के नीचे ही होती है|
 यह तकनीक मनुष्य को पहचानने और उसकी जांच करने में बहुत ही फ़ायदा है|
 स्वछता के साथ यह काम करती है| किसी भी प्रकार का नुक्सान नही होता|
 यह तकनीक बहुत ही सटीक साबित हुई है!
सन्दर्भ

श्रेणी:न्यायालयिक विज्ञान
ट्रांस्वाल उपनिवेश

thumb|200px|Gold mines. Aerial photography taken by Eduard Spelterini in July 1911.

ट्रांस्वाल कॉलोनी(अफ्रीकन उच्चारण:ट्रॅन्स्फ़ाल्) यानि ट्रांस्वाल उपनिवेश, ट्रांस्वाल क्षेत्र के बोध के लिए उपयोग किया जाने वाला एक शब्द था। 1910 में ट्रांस्वाल का दक्षिणी अफ़्रीका के अन्य तीन उपनिवेशों के साथ विलय होकर दक्षिण अफ़्रीकी संघ बना। यह क्षेत्र, दक्षिण अफ्रीका का ट्रांस्वाल प्रांत बना।

इन्हें भी देखें
दक्षिण अफ्रीका

सन्दर्भ

बाहरी कड़ियाँ

World Statesmen

श्रेणी:दक्षिण अफ़्रीका का इतिहास
श्रेणी:ब्रिटिश साम्राज्य
श्रेणी:ब्रिटिश उपनिवेश
श्रेणी:पूर्व राष्ट्रमण्डल प्रजाभूमि
पालनौका

thumb|जर्मनी में कोंस्टेंस झील पर एक बादबानी
बादबानी (sailboat), जिसे पालनौका (sail+boat) भी कहा जा सकता है, ऐसी नौका होती है जिसे गति देने का प्रमुख साधन एक या अनेक पाल (sail) होते हैं जो पवन पकड़कर नौका को आगे घकेलने का काम करते हैं। औद्योगिक युग से पहले नौकाओं को चलाने का यही प्रमुख साधन था।C. A. Marchaj (2003). Sail Performance: Techniques to Maximize Sail Power (2nd revised ed.). Camden, km9ijh,uimyg0ME: International Marine/McGraw-Hill. ISBN 0-07-141310-3."सरिता, अंक २६२-२७१," प्रकाशक: विश्वनाथ, १९६६,, ... इस कपड़े को बादबान या पाल कहते हैं इसी लिए वे नावें बादबानी किस्तियां भी कहलाती थीं जो एकदम हवा की दिक्षा पर निर्भर थीं ...'

 इन्हें भी देखें 
 पाल

 सन्दर्भ 

श्रेणी:प्रकारानुसार नौकाएँ
*
पालचलित जहाज़

thumb|यूएसएस कॉन्टीट्यूशन, एक अमेरिकी पालचलित जहाज़ है जो १८१२ के ब्रिटिश-अमेरिकी युद्ध में प्रसिद्ध हुआ
पालचलित जहाज़ (sailing ship) किसी भी बड़े पवन द्वारा चलने वाले जलीय जहाज़ को कहते हैं। इनपर कई पाल (sail) लगे हुए होते हैं जिनसे वह वायु के प्रवाह को स्वयं को धकेलने के काम लाते हैं। पारम्परिक रूप से पालचलित कहलाने के लिये किसी जहाज़ पर कम-से-कम तीन मस्तूल (mast) होने आवश्यक हैं जिनपर कई पाल लगे होते हैं। इस से छोटे जहाज़ों को नौका (boat) की श्रेणी दी जाती है। पालों के संगठन के आधार पर यूरोप में पालचलित जहाज़ों की कई स्थापित श्रेणियाँ थीं: स्कूनर (schooner), बार्क (barque या bark), ब्रिग (brig), बार्केन्टीन (barquentine), ब्रिगेन्टीन (brigantine) और स्लूप (sloop)।Parker, Dana T. Square Riggers in the United States and Canada, pp. 6-7, Transportation Trails, Polo, IL, 1994. ISBN 0-933449-19-4.

 इन्हें भी देखें 
 पाल
 पालनौका

 सन्दर्भ 

श्रेणी:पालचलित जहाज़
गाई तार

thumb|270px|गाई तारों के सहारे से खड़ा एक खम्बा
गाई तार (guy-wire) किसी खम्बे या लम्बें ढांचें में लगी हुई ऐसी तनाव में रखी गई तारे होती हैं जो उस ढांचे को स्थिरता से खड़े में सहायक हो। यह अक्सर नावों के मस्तूलों में, रेडियो प्रसारण के खम्बों और मीनारों में और बिजली के कुछ खम्बों में लगी हुई दिखती हैं। गाई तारों के सहारे खड़े मस्तूलों को गाईदार मस्तूल (guyed mast) कहते हैं।American Society of Civil Engineers, Subcommittee on Guyed Transmission Structures (1997). Design of Guyed Electrical Transmission Structures. USA: ASCE Publications. pp. 21–25. ISBN 0784402841.

 इन्हें भी देखें 
 मस्तूल

 सन्दर्भ 

श्रेणी:गाईदार मस्तूल
श्रेणी:केबल
कैंटरबरी के आर्चबिशप

250px|right|thumb|कैंटरबरी की आर्चबिशप्री का कुलांक
250px|thumb|right|कैंटरबरी कैथेड्रल 1890–1900
thumbnail|right|upright=1.4|लैम्बेथ पैलेस, लंदन में आर्चबिशप का आधिकारिक निवास

कैंटरबरी के आर्चबिशप, चर्च ऑफ़ इंग्लैण्ड के एक वरिष्ठ बिशप और प्रमुख होते हैं। वे विश्वविस्तृत आंग्लिकाई ऐक्य और एंग्लिकन धर्म के चिन्हनात्मक प्रमुख हैं(जैसे पोप रोमन कैथोलिक संप्रदाय के होते हैं)। तथा वे कैंटरबरी के बिशप-क्षेत्र के प्रदेशीय बिशप होते हैं। वर्त्तमान आर्चबिशप, परणपूज्य आर्चबिशप जस्टिन वेल्बी हैं, जिनका पदस्थापन २१ मार्च २०१३ को हुआ था। वेल्बी, १४०० वर्ष पुराने इस संसथान के १०५वें पदाधिकारी हैं। इस संसथान की शुरुआत कैंटरबरी के ऑगस्टीन के साथ हुई थी, जिन्हें ५९७ ई॰ में रोम से इंग्लैण्ड, ईसाइयत के प्रचार के लिए भेजा गया था।

६ठी शताब्दी में ऑगस्टीन से १६वीं शताब्दी तक, कैंटरबरी की आर्चबिशपी, रोम के गिर्जा के साथ एकमत की स्थिति में थी, परंतु अंग्रेज़ी सुधर के बाद, इंग्लैंड की चर्च ने, पोप और रोमन कैथोलिक चर्च के अधिकार से खुद को अलग कर लिया।

सुधर से पहले तक, कैंटरबरी कैथेड्रल के बिशप के चुनाव की प्रक्रिया बदलते रहा करती थी:कभी चुनाव द्वारा या कभी पोप द्वारा, अन्यथा इंग्लैंड के शासक द्वारा। सुधरकाल के बाद से, चर्च ऑफ़ इंग्लैंड, मुख्यतः एक राजकीय गिर्जा की हैसियत रखता है, और तत्पश्चात्, आर्चबिशप के नामांकन का आधिकारिक अधिकार ब्रिटिश मुकुट के पास रहा है। वर्त्तमान समय में, कैंटरबरी के आर्चबिशप की नियुक्ति, ब्रिटिश संप्रभु द्वारा ]प्रधानमंत्री की सलाह पर होता है, जोकि दो नामों की अनुसूची में से अगले पदाधिकारी का चुनाव किया करते हैं।

इन्हें भी देखें
एंग्लिकन धर्म
अंग्रेज़ी सुधर
कैंटरबरी के ऑगस्टीन
कैंटरबरी कैथेड्रल

सन्दर्भ

बाहरी कड़ियाँ

 Archbishop of Canterbury – official website
 The Archbishopric of Canterbury, from Its Foundation to the Norman Conquest, by John William Lamb", Published 1971, Faith Press, from Google Book Search

श्रेणी:कैंटरबरी के आर्चबिशप
श्रेणी:ईसाई धर्म
श्रेणी:एंग्लिकन धर्म
गाईदार मस्तूल

thumb|270px|यह रेडियो स्तम्भ एक गाईदार मस्तूल है जिसकी सहारा देने वाली गाई तारें नज़र आ रही हैं
गाईदार मस्तूल (guyed mast) मस्तूल या उस से मिलते-जुलते आकार का ऐसा ऊँचा खम्बा या ढांचा होता है जिसे स्थिर रखने के लिये सहारा गाई तारों द्वारा दिया जाता है। रेडियो प्रसारण के खम्बों और बिजली वितरण के कुछ स्थापत्य इस श्रेणी में आते हैं।American Society of Civil Engineers, Subcommittee on Guyed Transmission Structures (1997). Design of Guyed Electrical Transmission Structures. USA: ASCE Publications. pp. 21–25. ISBN 0784402841.

 इन्हें भी देखें 
 मस्तूल
 गाई तारें

 सन्दर्भ 

*
मस्तूल

thumb|270px|तीन मस्तूलों वाली एक नौका, जिनके पाल उतारे जा चुके हैं और नज़र नहीं आ रहे
मस्तूल (mast) एक स्थिरता से खड़े हुए लम्बें खम्बे को कहते हैं, विशेषकर नौकाओं में उन खम्बों को जिनपर पाल (sail) लगाया जाता है। अक्सर इन्हें सहारा देने के लिये गाई तारों (guy wires) का प्रयोग किया जाता है। आमतौर में मस्तूल लकड़ी या धातु के बने हुए होते हैं।Casson, Lionel (1980): "Two-masted Greek ships", The International Journal of Nautical Archaeology, Vol. 9, No. 1, pp. 68–69 (69)Harland, John. Seamanship in the Age of Sail, pp. 15, 19, 36-37, Naval Institute Press, Annapolis, Maryland, 1992. ISBN 0-87021-955-3.

 इन्हें भी देखें 
 पाल
 गाई तारें

 सन्दर्भ 

श्रेणी:पालनौका अंश
श्रेणी:लकड़ी उत्पाद
श्रेणी:वानिकी का इतिहास
पाल प्रबन्ध

thumb|लंदन बंदरगाह में खड़ी एक नौका का पाल प्रबन्ध
पाल प्रबन्ध (rigging) पालनौकाओं (बादबानियों, sailboats) में लगे हुए उस सभी सामान व उपकरणों को बोलते हैं जिनके प्रयोग से पवन-द्वारा नौका को आगे चलाया जाता है। इसमें पाल, मस्तूल, रस्सियाँ इत्यादि शमिल हैं।Marchaj, C. A. (2003). Sail Performance: Theory and Practice (Revised ed.). Maidenhead, Berkshire, England: McGraw Hill. ISBN 0-07-141310-3. OCLC 51913243

 इन्हें भी देखें 
 पालनौका
 पाल
 मस्तूल

 सन्दर्भ 

*
विकिरण दाब

thumb|एक परावर्तक (दर्पण) पर गिरने वाले प्रकाश के फ़ोटोन गिरने से उसपर बल पड़ता है
विकिरण दाब (radiation pressure) किसी सतह पर विद्युतचुंबकीय विकिरण पड़ने से पैदा होने वाले दाब को कहते हैं। यह दाब भिन्न प्रकार की वस्तुओं पर विकिरण के अवशोषण, परावर्तन या इनके मिले-जुले प्रभाव के कारण उत्पन्न होता है। क्योंकि प्रकाश भी एक प्रकार का विद्युतचुंबकीय विकिरण है, इसलिए किसी वस्तु पर प्रकाश के गिरने से भी उस वस्तु पर दबाव पड़ता है।Nichols, E.F & Hull, G.F. (1903) The Pressure due to Radiation , The Astrophysical Journal,Vol.17 No.5, p.315-351 दैनिक जीवन में यह दाब कम बलवान होने के कारण प्रतीत नहीं होता लेकिन लम्बें अंतराल पर इसका प्रभाव काफ़ी हो सकता है। अनुमान लगाया गया है कि यदि संयुक्त राज्य अमेरिका द्वारा मंगल ग्रह भेजे गये वाइकिंग-१ और वाइकिंग-२ अंतरिक्ष यानों पर सौर किरणों द्वारा बनने वाले विकिरण दाब का हिसाब लगाकर यान की उड़ान को अनुकूल न किया जाता तो यह यान मंगल ग्रह पहुँचने की बजाय उस से १५,००० किलोमीटर की दूरी पर आगे अंतरिक्ष में निकल जाते।Eugene Hecht, "Optics", 4th edition

 इन्हें भी देखें 
 विद्युतचुंबकीय विकिरण
 सौर पाल

 सन्दर्भ 

श्रेणी:खगोलीय यांत्रिकी
श्रेणी:विकिरण प्रभाव
श्रेणी:विकिरण
सौर पाल

thumb|250px|सन् २०१० में जापान के इकारोस (IKAROS) अंतरिक्ष यान का उसके सौर पाल के साथ काल्पनिक चित्रण
thumb|250px|एक नासा अभियांत्रिक के हाथ में कार्बन रेशे से बना सौर पाल का टुकड़ा - यह इतना पतला है कि इसके एक वर्ग मीटर का भार केवल 3.4 ग्राम है
सौर पाल (solar sail), जिसे प्रकाश पाल (light sail) या फ़ोटोन पाल (photon sail) भी कहते हैं सौर प्रकाश को बड़े दर्पणों से किसी अंतरिक्ष यान पर लगे बड़े आकार के परावर्तक पाल पर दाग़कर उस से बनने बाले विकिरण दाब द्वारा करे गये अंतरिक्ष यान प्रणोदन (गतिमान करने की क्रिया) को कहते हैं। जिस प्रकार कोई पालनौका पवन के प्रहार से चल पड़ती है, उसी प्रकार विचार है कि अंतरिक्ष यानों को प्रकाश के प्रहार से चलाया जा सकता है। वैज्ञानिकों की सोच है कि इस सिद्धांत से बनाये गये यानों पर ख़र्च कम होगा क्योंकि उन्हें अपने साथ ईन्धन ले जाने की आवश्यकता नहीं होगी। कुछ प्रस्तावों में सौर प्रकाश के स्थान पर पथ्वी या चंद्रमा पर लेज़र किरणों का स्रोत लगाकर उन्हें पाल पर चमकाने का सुझाव दिया गया है।NanoSail-D mission: Dana Coulter, "NASA to Attempt Historic Solar Sail Deployment ", NASA, June 28, 2008

पृथ्वी की कक्षा के पास स्थित ८०० मीटर चौड़े और ८०० मीटर लम्बे सौर पाल पर सूरज की किरणों का बल लगभग ५ न्य्यूटन के बराबर पड़ेगा। यह एक हल्का बल है। लेकिन जहाँ आज के राकेट कुछ अरसे तक चलकर ईन्धन समाप्त होने पर रुक जाते हैं वहाँ सौर पाल यान को महीनों, वर्षों, दशकों या शताब्दियों तक लगातार अधिक गतिशील कर सकता है। विकिरण दाब एक वास्तविकता है और बिना पाल वाले अंतरिक्ष यानों पर भी इसका प्रभाव स्पष्ट देखा जा सकता है।G. Vulpetti, Fast Solar Sailing: Astrodynamics of Special Sailcraft Trajectories, Space Technology Library Vol. 30, Springer, August 2012, (Hardcover) , (Kindle-edition), ASIN: B00A9YGY4I

 बाहरी जोड़ 
 सौर पाल : भविष्य के अंतरिक्षयानो को सितारों तक पहुंचाने वाले प्रणोदक, आशीष श्रीवास्तव, मार्च 2016, विज्ञान विश्व
 सौर पाल क्या है, यूट्यूब विडियो, अंग्रेज़ी में

 इन्हें भी देखें 
 विकिरण दाब
 पाल
 अंतरिक्ष यान प्रणोदन

 सन्दर्भ 

श्रेणी:सौर पाल परिवहन
श्रेणी:अंतरिक्ष यान प्रणोदन
श्रेणी:अंतरिक्ष यान अंश
श्रेणी:अंतरतारकीय यात्रा
श्रेणी:सूक्ष्मतरंग प्रौद्योगिकी
श्रेणी:फ़ोटोनिकी
श्रेणी:उदयीमान प्रौद्योगिकी
कैंटरबरी के संत ऑगस्टीन

thumb|right|ऑगस्टीन की एक चित्र

कैंटरबरी के संत ऑगस्टिन(ऑगस्टीन ऑफ़ कैंटरबरी), एक ईसाई धर्मप्रचारक और मुनि थे, जिन्होंने ६ठी शताब्दी में इंग्लैंड को ईसाई धर्म से परिचित कवायत, और इंग्लैंड में ईसाइयत के प्रवाह में महत्वपूर्ण किर्दार निभाया था। इस काम के लिए वे पोप द्वारा आदेशित किये गए थे। 567 में वे कैंटरबरी के पहले आर्चबिशप बने, और इंग्लैंड के चर्च को स्थापित किया। उन्हें मरणोपरांत संत की उपदि से नवाज़ा गया।

इन्हें भी देखें
चर्च ऑफ़ इंग्लैंड
कैंटरबरी के आर्चबिशप

सन्दर्भ

बाहरी कड़ियाँ

श्रेणी:ईसाई धर्म
हिण्‍डाल गोल

हिण्‍डाल गोल (अंग्रेजी : Hindal Gol) एक गांव है जो भारतीय राज्य राजस्थान तथा जोधपुर ज़िले के बाप तहसील में स्थित है।

हिण्‍डाल गोल गांव के ज्यादातर लोग खेती पर निर्भर करते हैं इस कारण रोजगार का साधन ही यही है।

२०११ की भारतीय राष्ट्रीय जनगणना के अनुसार गांव की जनसंख्या [1]है। यहां सरकारी विद्यालय,प्राइवेट विद्यालय,बस स्टेण्ड ,पशु चिकित्सालय ,उप स्वास्थ्य केंद्र भी है।

श्रेणी:गाँव
कैंटरबरी कैथेड्रल

thumb|upright|कैंटरबरी के आर्चबिशप के सिंघासन

कैंटरबरी कैथेड्रल, इंग्लैंड का सबसे पुरातन एवं सबसे मशहूर ईसाई गिर्जाघर है। यह भवन, एक विश्व धरोहर स्थल का हिस्सा है। यह कैंटरबरी के आर्चबिशप का नीज-आसान है, और चर्च ऑफ़ इंग्लैंड तथा विश्वविस्तृत आंग्लिकाइ संप्रदाय का मातृगिर्जा है। कैंटरबरी के आर्चबिशप, वैश्विक आंग्लिकाई ऐक्य के चिन्हात्मक प्रमुख होते हैं। इस चर्च का पूरा आधिकारिक नाम है "कैथेड्रल ऍण्ड मेट्रोपोलिटिकल चर्च ऑफ़ क्राइस्ट ऍट कैंटरबरी".

इस कैथेड्रल की स्थापना ५९७ में हुई थी, और १०७० से १०७७ के बीच इसे पुनः पूर्णतः नवनिर्मित किया गया था। इसके पूर्वी छोर को १२वीं सदी में काफी हद तक बड़ा किया गया था, तथा ११७४ में एक भीषण आग के बाद, इसके अधिकांश हिस्सों को गॉथिक शैली में पुनः निसे किया गया था। इस भवन में अन्तिम बड़ा नवनिर्माण कार्य मध्य १९वीं सदी में किया गया था। ऑगस्टीन ऑफ़ कैंटरबरी इसके पहले बिशप थे।

इन्हें भी देखें
कैंटरबरी के आर्चबिशप
चर्च ऑफ़ इंग्लैंड

सन्दर्भ

बाहरी कड़ियाँ

 
 Virtual Tour of Canterbury Cathedral
 The Canterbury Cathedral Trust
The Canterbury Cathedral Shop
 Sacred Destinations: Canterbury Cathedral
 Details on bell towers
 Canterbury Cathedral on Adrian Fletcher’s Paradoxplace
 Flickr images tagged Canterbury Cathedral
 BBC news item re. Caen stone sourced for cathedral repairs
 Photos and plans of Canterbury Cathedral

श्रेणी:इंग्लैंड के चर्च
श्रेणी:कैंटरबरी कैथेड्रल
श्रेणी:कैंटरबरी के आर्चबिशप
श्रेणी:गिरजाघर
श्रेणी:इंग्लैंड में विश्व धरोहर स्थल
श्रेणी:एंग्लिकन धर्म
ब्रेकथ्रू स्टारशॉट

thumb|391px|एक कल्पित सौर पाल
ब्रेकथ्रू स्टारशॉट (Breakthrough Starshot) एक अनुसंधान और अभियान्त्रिकी परियोजना है जिसका ध्येय प्रकाश पाल (light sail) से चलने वाले अंतरिक्ष यानों का एक बेड़ा विकसित करना है जो पृथ्वी से ४.३७ प्रकाशवर्ष दूर स्थित मित्र तारे (Alpha Centauri) के बहु तारा मंडल तक पहुँच सके। इन परिकल्पित अंतरिक्ष यानों का नाम "स्टारचिप" (StarChip) रखा गया है और इन्हें प्रकाश की गति का १५% से २०% तक का वेग देने का प्रस्ताव है। इस रफ़्तार से वे लगभग २० से ३० वर्षों में मित्र तारे के मंडल तक पहुँच सकेंगे और वहाँ से पृथ्वी को सूचित करेंगे। इतनी दूरी पर उनसे प्रसारित संकेतों को पृथ्वी तक पहुँचने में लगभग ४ साल लगेंगे। यह यान इतनी तेज़ी से चल रहे होंगे की वे केवल कुछ देर के लिये मंडल में रहकर आगे अंतरिक्ष में निकल जाएँगे। प्रस्तावकों की चेष्टा है कि इस अंतराल में यह यान अगस्त २०१६ में मिले प्रॉक्सिमा सेन्टॉरी बी (Proxima Centauri b) नामक स्थलीय ग्रह (जो पृथ्वी से ज़रा बड़ा ग़ैर-सौरीय ग्रह है) के समीप से भी उड़ें और उसकी तस्वीरें खींचकर पृथ्वी भेजें।

 अवधारणा 
इस परियोजना का प्रस्ताव है कि हर यान चंद ही ग्राम का होगा, यानि अत्यंत छोटा। ऐसे १००० यान एक बड़े मातृयान में रखे जाएँगे और यह मातृयान पृथ्वी से रोकेट पर छोड़ा जाएगा जहाँ यह पृथ्वी की एक ऊँची कक्षा में पहुँचाया जाएगा। यहाँ उसके अंदर के हज़ार छोटे यान बाहर छोड़ दिये जाएँगे। हर यान में ४ मीटर लम्बा और ४ मीटर चौड़ा प्रकाश पाल होगा। पृथ्वी पर स्थित कुछ शक्तिशाली लेज़र इन यानों पर चमकाई जाएँगी जो विकिरण दाब से उन्हें गति देंगी। हर पाल पर एक टेरावॉट की शक्ति से चमकने वाली यह लेज़र हर यान को मित्र तारे की ओर गतिशील कर देगी। ऐसा निशाना लगाने का प्रयास किया जाएगा कि हर यान उस मंडल के वासयोग्य क्षेत्र के पास से निकले और वहाँ स्थित प्रॉक्सिमा सेन्टॉरी बी के चित्र खींच सके। वहाँ पहुँचते-पहुँचते खगोलीय धूल से टकराव होने से कुछ यानों के ध्वस्त होने की सम्भावना है। यही कारण है कि १००० यान छोड़े जाएँगे।Lightsail | Stability on the beam .

 इन्हें भी देखें 
 प्रॉक्सिमा सेन्टॉरी
 मित्र तारा
 प्रकाश पाल

 सन्दर्भ 

श्रेणी:मित्र तारा
श्रेणी:अंतरतारकीय यात्रा
श्रेणी:प्रस्तावित अंतरिक्ष शोध यान
कांस्य युग भारत

सिन्धु घाटी की सभ्यता, कांस्य युग की सभ्यता थी। दक्षिण एशिया में कांस्य युग का अरम्भ लगभग 3000 ईसापूर्व हुआ। 

श्रेणी: विकास रेवाड़ भारत
जलीय विश्लेषण

thumb|Hydrolysis Reaction|300px|right|Generic mechanism for a hydrolysis reaction. (The 2-way harpoons as the yield symbol indicates an equilibrium in which hydrolysis and condensation can go both ways.)
परिचय
जलीय विश्लेषण (en: Hydrolysis) यह शब्द ग्रीक शब्द से लिया गया है। (ग्रीक: hydro-पानी और lysis- स्वैच्छिक होना)।

हाइड्रोलिसिस (/haɪˈdrɒlɪsɪs/; प्राचीन यूनानी हाइड्रो- 'पानी' से, और लाइसिस 'टू अनबाइंड') कोई भी रासायनिक प्रतिक्रिया है जिसमें पानी का एक अणु एक या अधिक रासायनिक बंधन तोड़ता है। इस शब्द का उपयोग मोटे तौर पर प्रतिस्थापन, उन्मूलन और सॉल्वेशन प्रतिक्रियाओं के लिए किया जाता है जिसमें पानी न्यूक्लियोफाइल होता है।

जैविक हाइड्रोलिसिस जैव अणुओं का विखंडन है जहां एक बड़े अणु को घटक भागों में अलग करने के लिए पानी के अणु का उपभोग किया जाता है। जब एक कार्बोहाइड्रेट को हाइड्रोलिसिस द्वारा उसके घटक चीनी अणुओं में तोड़ दिया जाता है (उदाहरण के लिए, सुक्रोज को ग्लूकोज और फ्रुक्टोज में तोड़ दिया जाता है), तो इसे पवित्रीकरण के रूप में पहचाना जाता है।

हाइड्रोलिसिस प्रतिक्रियाएं संक्षेपण प्रतिक्रिया के विपरीत हो सकती हैं जिसमें दो अणु एक बड़े अणु में जुड़ते हैं और पानी के अणु को बाहर निकालते हैं। इस प्रकार जल अपघटन से पानी टूट जाता है, जबकि संघनन पानी हटने से बनता है।
प्रकार
आमतौर पर हाइड्रोलिसिस एक रासायनिक प्रक्रिया है जिसमें पानी का एक अणु एक पदार्थ में जोड़ा जाता है। कभी-कभी यह इसके अलावा दोनों पदार्थ और पानी के अणु को दो भागों में विभाजित करने के लिए कारण बनता है। ऐसी प्रतिक्रियाओं में, लक्ष्य अणु को एक हाइड्रोजन आयन लाभ का लाभ होता है।

श्रेणी:रसायन विज्ञान

सन्दर्भ
कोरल ड्रा

CorelDRAW Graphics Suite X6 Logo|350px| कोरल ड्रा वेक्टर ग्राफ़िक एडिटींग सॉफ्टवेयर।
CorelDraw X3 Logo|350px| कोरल ड्रा X4लोगो।

कोरल ड्रा एक वेक्टर ग्राफ़िक एडिटिंग सॉफ्टवेयर है,  जिसे विकसित और विपणन ओटावा, कनाडा के कोरल निगम ने किया। इसका सबसे नया संस्करण X8 है जो मार्च, २०१६ में प्रकाशित हुआ। कोरल ड्रा लोगो और पोस्टर के रूप में दो-आयामी छवियों को संपादित करने के लिए बनाया गया है। यह सॉफ्टवेयर डिजाइन और संपादन के लिए प्रयोग किया जाता है जो वेब पर भी प्रयोग किया जा सकता है।( Robin Hood

इतिहास 

कोरल ड्रा 1.0 ग्राफिक डिजाइन उद्योग में क्रांति लाकर, विंडोज़ के लिए पहला ग्राफिक सॉफ्टवेयर बना।
१९८५ में, कोरल निगम माइकल काओप्लान्ड द्वारा स्थापित किया गया था जो एक टर्नकी डेस्कटॉप प्रकाशन के उत्पादन के लिए था।
१९८७ में, कोरल सॉफ्टवेयर इंजीनियर मिशेल बोइलोन और पैट बीअर्न एक वेक्टर आधारित चित्र प्रोग्राम विकसित किया। यह प्रोग्राम पहले १९८९ में प्रकाशित हुआ। कोरल ड्रा ने कंप्यूटर ग्राफिक्स की दुनिया को बदल दिया और एक पूर्ण रंग वेक्टर चित्रण और लेआउट प्रोग्राम की शुरुआत की। दो साल बाद, कोरल ने X3 की शुरुआत की, जो वेक्टर चित्रण, पेज लेआउट और फोटो संपादन सब एक पैकेज में थी। २५ से अधिक साल बाद, कोरल ड्रा ग्राफिक्स सुइट एक अभिनव, एक की एक खास तरह की ग्राफिक्स समाधान वितरित करने के लिए जारी है।

विशेषताएं

कोरल ड्रा पहले माइक्रोसॉफ्ट विंडोज 3 के लिए विकसित किया गया था। वर्तमान में विंडोज एक्सपी, विंडोज विस्टा, विंडोज 7, विंडोज 8 और विंडोज 10 पर चलता है। नवीनतम संस्करण, X 8, १५ मार्च 2016 को जारी किया गया था। कोरल ड्रा के संस्करण मैक ओएस और मैक ओएस एक्स के लिए एक समय में उपलब्ध थे, लेकिन गरीब बिक्री की वजह से बंद हो गए थे। यह सॉफ्टवेयर एक मजबूत ग्राफिक्स सुइट है जिसमें ग्राफिक्स संपादन करने के लिए कई सुविधाएँ हैं। इन सुविधाओं में विपरीत समायोजन, रंग संतुलन, छवियों के लिए सीमाओं की तरह विशेष प्रभाव जोड़ने, और कई परतों और कई पृष्ठों के साथ काम करना मौजूद है। 
कोरल ड्रा सॉफ्टवेयर के उपयोगकर्ताओं को निमंत्रण तथा व्यापार कार्ड से कुछ भी विकसित करने में मदद कर सकता है। इसे बुनियादी आकार, लाइनों, वेक्टर चित्र, लोगो, क्लिपआर्ट, आदि बनाने के लिये उपयोग किया जा सकता है।

वेक्टर ग्राफिक्स 
ग्राफिक फाइल के दो बुनियादी प्रकार होते हैं: चित्र और वैक्टर। चित्र पिक्सल, या छोटे वर्गों की एक श्रृंखला से निर्माण होते हैं। वेक्टर छवियों में लेकिन कोई पिक्सल नहीं होते हैं। वे प्रदर्शित या गणितीय स्थिति का उपयोग करके मुद्रित होते हैं। एक वेक्टर छवि एक चित्र की तरह होता है। 

संरचना

इसके पहले के संस्करणों में, सीडीआर फ़ाइल स्वरूप एक मालिकाना फ़ाइल प्रारूप वेक्टर ग्राफिक चित्र के लिए इस्तेमाल किया गया था। यह कोरल निगम द्वारा विकसित किया गया था और फ़ाइल के पहले दो बाइट्स द्वारा मान्यता प्राप्त करता था। अब कोई भी सार्वजनिक रूप से उपलब्ध सीडीआर फ़ाइल स्वरूप विनिर्देश नहीं है। अन्य कोरल ड्रा फ़ाइल स्वरूपों में कोरल ड्रा संपीड़ित (CDX), कोरल ड्रा खाका (कैडेट) और कोरल प्रस्तुति एक्सचेंज (CMX) शामिल हैं।
कोरल ड्रा के अन्य अनुप्रयोग जो सीडीआर फ़ाइलों का समर्थन करते हैं वह हैं - कोरल ड्रा पेंटशोप फोटो प्रो और कोरल ड्रा वर्डपर्फेक्ट आॅफिस।

M.C Sharma, 2009, Corel Draw: Graphics Suite X4 (corel Draw Version 14), BPB Publications, ISBN-13: 978-8183333016

श्रेणी:ग्राफ़िक डिज़ाइन
श्रेणी:सॉफ्टवेयर
श्रेणी:कंप्यूटर ग्राफ़िक्स
बंबई रक्त समूह

बम्बई रक्त समूह (Hh blood group), रक्त का एक अनूठा प्रकार है जो लगभग १०००० व्यक्तियों में १ व्यक्ति में पाया जाता है। इस रक्त समूह की खोज सबसे पहले बंबई (अब मुंबई) में १९५२ में डा. वाई एम भेंडे द्वारा की गई थी इसलिए इस रक्त समूह का नाम 'बंबई रक्त समूह' पड़ा। इस रक्त समूह को Hh और oh रक्त समूह भी कहते है। इस रक्त समूह में h प्रतिजन खुद को अभिव्यक्त नही कर पाता जो की O रक्त समूह में होता है| इसके कारण ही यह रक्त समूह अपनी लाल रक्त कोशिकओं में A और B प्रतिजन नहीं बनाता। A और B प्रतिजन न बनाने के कारण ही इस रक्त समूह के लोग किसी भी रक्त समूह के लोगो को अपना रक्त दे तो सकते है पर किसी और रक्त समूह से रक्त ले नही सकते। "The Hh blood group". Retrieved 2012-02-08.

बंबई रक्त समूह उन लोगो में पाया जाता है जिन्हें विरासत में H अनुवांश के २ प्रतिसारी एलील मिलते है। इस रक्त समूह के मनुष्य H कार्बोहायड्रेट नही बना पाते जो की A और B प्रतिजन के अग्रगामी है। इसका यह मतलब है की इस रक्त समूह में A और B प्रतिजन के एलील मौजूद तो है पर वह खुद को अभिव्यक्त नहीं कर पाते। यह रक्त समुह उन बच्चों में देखने को मिलता है, जिन्हें वंश परम्परा से दोनों ही एलील ऐसे मिले जो की प्रतिसारी हो। Hh at BGMUT Blood Group Antigen Gene Mutation Database at NCBI, NIH
RMIT University The Bombay, para-Bombay and other H deficiencies

सन्दर्भ

श्रेणी:न्यायालयिक विज्ञान
श्रेणी:रक्त
बहिर्ग्रहशास्त्र

300px|thumb|alt=Size comparison of Jupiter and exoplanet WASP-17b|वॉस्प-१७बी (WASP-17b, दाएँ) की बृहस्पति (बाएँ) से आकार तुलना
बहिर्ग्रहशास्त्र (exoplanetology) या बहिर्ग्रह विज्ञान (exoplanetary science) ग़ैर-सौरीय ग्रहों (बहिर्ग्रहों) के अध्ययन को कहते हैं, यानि वह ग्रह जो हमारे सौर मंडल में नहीं हैं और सूरज के अलावा किसी अन्य तारे की परिक्रमा कर रहे हैं। सितम्बर २०१६ तक २,६३५ ग्रहीय मंडलों में ३,५१८ बहिर्ग्रह मिल चुके थे (जिनमें से ५९५ बहुग्रहीय मंडलों में थे) और यह संख्या लगातार बढ़ती जा रही थी।

 इन्हें भी देखें 
 ग़ैर-सौरीय ग्रह

 सन्दर्भ 

श्रेणी:खगोल जीवविज्ञान
श्रेणी:ग्रह विज्ञान
*
स्थिति कोण

thumb|270px|एक दूरबीन द्वारा स्थिति कोण अनुमानित करने की विधि का चित्रण
स्थिति कोण (position angle) खगोलशास्त्र में आकाश में कोणों को मापने की सर्वसम्मत विधि है। अंतर्राष्ट्रीय खगोलीय संघ की परिभाषा के अनुसार यह आकाश में किसी बिन्दु का उत्तरी खगोलीय ध्रुव से वामावर्त्त (काउंटरक्लॉकवाइज़) दिशा में मापा गया कोण है।D. Scott Birney; Guillermo Gonzalez; David Oesper (2007). Observational Astronomy . Cambridge University Press. p. 75. ISBN 0-521-85370-2.

 इन्हें भी देखें 
 कोणीय दूरी

 सन्दर्भ 

श्रेणी:खगोलीय निर्देशांक प्रणाली
श्रेणी:कोण
श्रेणी:प्रेक्षणात्मक खगोलिकी
श्रेणी:अंतरिक्ष आधार
विकिरण ऊर्जा

thumb|right|सूर्य के प्रकाश में विकिरण ऊर्जा होती है जिसका प्रयोग सौर ऊर्जा उत्पादन में हो सकता है
विकिरण ऊर्जा (radiant energy) विद्युतचुंबकीय और गुरुत्वीय विकिरण (रेडियेशन) की ऊर्जा होती है। अगर विकिरण प्रकाश के रूप में हो तो यह आँखों द्वारा देखी जा सकती है लेकिन कई विकिरण मानवीय आँखों को प्रतीत नहीं होती है। सूरज में इसी विकिरण ऊर्जा द्वारा गरम करनी की क्षमता होती है।George Frederick Barker, Physics: Advanced Course, page 367Hardis, Jonathan E., "Visibility of Radiant Energy ". PDF.

 इन्हें भी देखें 
 विकिरण
 विकिरण फ़्लक्स

 सन्दर्भ 

श्रेणी:विद्युतचुंबकीय विकिरण
श्रेणी:ऊर्जा के रूप
श्रेणी:रेडियोमिति
कक्षीय राशियाँ

thumb|right|300px|कक्षीय राशियाँ
खगोलशास्त्र और भौतिकी में कक्षीय राशियाँ (Orbital elements) वह प्राचल (पैरामीटर) होते हैं जिन्हें निर्धारित करने से किसी खगोलीय पिंड के किसी अन्य पिण्ड की परिक्रमा करने   की कक्षा (ऑरबिट) पूरी तरह निर्धारित हो जाती है। किसी भी कक्षा को कई प्राचल के साथ समझा जा सकता है लेकिन कुछ विधियाँ (जिसमें प्रत्येक में छह प्राचल प्रयोग होते हैं) खगोलशास्त्रियों द्वारा आम प्रयोग होती हैं।Green, Robin M. (1985). Spherical Astronomy. Cambridge University Press. ISBN 978-0-521-23988-2.Danby, J. M. A. (1962). Fundamentals of Celestial Mechanics. Willmann-Bell. ISBN 978-0-943396-20-0.

 केप्लेरियाई राशियाँ 
कक्षाओं का पूर्ण विवरण देने के लिये छह राशियों की आवश्यकता होती है, क्योंकि कक्षीय परिक्रमा करती वस्तुओं की चाल में छह स्वतंत्रता की कोटियाँ (degrees of freedom) होती हैं: त्रिआयामी कार्तीय निर्देशांक प्रणाली में x, y, z अक्षों पर स्थान और गति। खगोलशास्त्र में सबसे प्रचलित छह कक्षीय राशियों की प्रणाली केप्लेरियाई राशियाँ (Keplerian elements) कहलाती हैं क्योंकि केप्लर के ग्रहीय गति के नियम सौर मंडल के ग्रहों की चाल समझने-समझाने में ऐतिहासिक थे।

पहली दो केप्लेरियाई राशियाँ परिक्रमा कक्षा के दीर्घवृत्त (ellipse) आकार का विवरण करती हैं:

 विकेन्द्रता (, eccentricity) - यह कक्षा के एक पूर्ण वृत्त से विचलन की माप है। पूर्ण वृत्त की विकेन्द्रता शून्य और परवलय की विकेन्द्रता एक है। 
 अर्ध दीर्घ अक्ष (, semimajor axis) - यह उपमन्द और अपमन्द की दो दूरियों का औसत है। यानि यह लगभग परिक्रमा-करती वस्तु की केन्द्रीय वस्तु से औसत दूरी समझा जा सकता है और बताता है की कक्षा कितनी बड़ी है।

दूसरी दो राशियाँ उस कक्षीय समतल (orbital plane) के बारे में बताती हैं जिसमें कक्षा बैठी हुई समझी जा सकती है:

 कक्षीय झुकाव (i, orbital inclination) - यह सन्दर्भ समतल और कक्षीय समतल के बीच का कोण (ऐंगल) होता है
 आरोही पात का रेखांश (☊, longitude of the ascending node) - यह सन्दर्भ समतल में सन्दर्भ दिशा से आरोही पात के बीच बना कोण (ऐंगल) होता है। "आरोही पात" (ascending node) वह बिन्दु है जहाँ वस्तु की कक्षा सन्दर्भ समतल को भेदकर निकलती है।

तीसरी दो राशियाँ इस प्रकार हैं:

 उपमन्द कोणांक (ω, argument of periapsis) - कक्षीय समतल में कक्षा के दीर्घवृत्त के रुझान का माप है। यह आरोही ताख से उपमन्द (periapsis, कक्षा में दोनों वस्तुयों का समीपतम होने का स्थान-बिन्दु]] के बीच का कोण है।
 युग (epoch) में औसत अनियमितता (, mean anomaly) - यह किसी चुने हुए समय ("युग") पर कक्षा के उपकेन्द्र (pericenter) के दृष्टिकोण से दीर्घवृत्त कक्षा में इस वास्तविक वस्तु और ठीक उस के बराबर कक्षीय अवधि की एक काल्पनिक वृत्ताकार कक्षा में स्थित एक काल्पनिक वस्तु के बीच की कोणीय दूरी होती है।

 इन्हें भी देखें 
 कक्षा (भौतिकी)

 सन्दर्भ 

श्रेणी:कक्षाएँ (भौतिकी)
दीर्घवृत्त कक्षा

thumb|250px|अंतरिक्ष में एक छोटी वस्तु अपने से बड़ी किसी वस्तु की दीर्घवृत्त पथ पर परिक्रमा करती हुई - बड़ी वस्तु दीर्घवृत्त के एक केन्द्र पर स्थित है
खगोलशास्त्र में दीर्घवृत्त कक्षा (elliptic orbit) एक ऐसी केप्लर कक्षा होती है जिसकी कक्षीय विकेन्द्रता १ से कम है। वृत्ताकार कक्षा इसमें शामिल है, क्योंकि वह एक विशेष प्रकार का दीर्घवृत्त आकार है।D’Eliseo, MM; Mironov, Sergey V. (2009). "The gravitational ellipse". Journal of Mathematical Physics. 50: 022901–022901. arXiv:0802.2435free to read. Bibcode:2009JMP....50a2901M. doi:10.1063/1.3078419.Curtis, Howard (2009). Orbital Mechanics for Engineering Students. Butterworth-Heinemann. ISBN 978-0123747785.

 इन्हें भी देखें 
 दो-वस्तु समस्या
 वृत्ताकार कक्षा

 सन्दर्भ 

श्रेणी:कक्षाएँ (भौतिकी)
वृत्ताकार कक्षा

thumb|250px|दो वस्तुएँ अपने सांझे संहति-केन्द्र की गोलाकार (वृत्ताकार) कक्षाओं में परिक्रमा करते हुए
खगोलशास्त्र में वृत्ताकार कक्षा (circular orbit) एक ऐसी केप्लर कक्षा होती है जिसकी कक्षीय विकेन्द्रता ठीक शून्य है, यानि पूरी तरह गोलाकार है। दीर्घवृत्त कक्षा इस से भिन्न होती है, क्योंकि उसकी कक्षाएँ दीर्घवृत्त आकार की हो सकती हैं।D’Eliseo, MM; Mironov, Sergey V. (2009). "The gravitational ellipse". Journal of Mathematical Physics. 50: 022901–022901. arXiv:0802.2435free to read. Bibcode:2009JMP....50a2901M. doi:10.1063/1.3078419.Curtis, Howard (2009). Orbital Mechanics for Engineering Students. Butterworth-Heinemann. ISBN 978-0123747785.

 इन्हें भी देखें 
 दीर्घवृत्त कक्षा
 दो-वस्तु समस्या

 सन्दर्भ 

श्रेणी:कक्षाएँ (भौतिकी)
हेक्साग्राम (षटकोणीय तारा )

thumb|सम षट्कोणीय तारा 
षट्कोणीय तारा यह एक ज्यामितीय आकृति है।
 परिभाषा 
दो समबाहु त्रिभुजों के परस्पर काटने पर षट्कोणीय आकृति को हेक्साग्राम कहते हैं। 
उपयोग 
इस आकृति का उपयोग हिन्दू (शिव शक्ति ) ,बौद्ध और जैन धर्मो में किया जाता है। इसमें ॐ और हेक्साग्राम (षटकोण तारा ) का मिश्रित आकार है। 

अनहत या ह्रदय चक्र
thumb|अनहत मंडल 
अनहत या ह्रदय चक्र में हेक्साग्राम का प्रयोग होता है। 
अन्य प्रयोग 
thumb|उत्तरी आयरलैंड का ध्वज 
उत्तरी आयरलैंड के झंडे ( अल्स्टर बैनर) में (१९५३-१९७२ ) तक प्रयोग किया गया। 
सन्दर्भ

श्रेणी:ज्यामिति
श्रेणी:क्षेत्रमिति
श्रेणी:प्राथमिक आकार
श्रेणी :बहुभुज
औसत अनियमितता

thumb|upright=1.2|प्रति समय इकाई में एक दीर्घवृत्त कक्षा में वास्तविक वस्तु और उस के बराबर कक्षीय अवधि की वृत्ताकार कक्षा में एक काल्पनिक वस्तु द्वारा घूम चुका हुआ क्षेत्र। दोनों बराबर के समय में बराबर का क्षेत्र घूम लेते हैं लेकिन जहाँ वृत्ताकार कक्षा वाली वस्तु की गति निरंतर समान रहती है वहाँ दीर्घवृत्त कक्षा की वस्तु कभी-धीरे-कभी-तेज़ होती रहती है। इस चित्र में दो समय इकाईयों की सत्य अनियमितता दर्शाई गई है।

खगोलीय यांत्रिकी में औसत अनियमितता (mean anomaly) दो-वस्तु समस्या के सन्दर्भ में किसी दीर्घवृत्त कक्षा में परिक्रमा करती वस्तु की स्थिति का अनुमान लगाने के लिये प्रयोग होने वाले एक कोण (ऐंगल) है। यह उस कक्षा के उपकेन्द्र (pericenter) के दृष्टिकोण से दीर्घवृत्त कक्षा में इस वास्तविक वस्तु और ठीक उस के बराबर कक्षीय अवधि की एक काल्पनिक वृत्ताकार कक्षा में स्थित एक काल्पनिक वस्तु के बीच की कोणीय दूरी को कहते हैं।

 इन्हें भी देखें 
 वृत्ताकार कक्षा
 दीर्घवृत्त कक्षा

 सन्दर्भ 

श्रेणी:कक्षाएँ (भौतिकी)
चूरामन अहीर

गोंड इतिहास में अहीरों का नाम बार-बार आता है। मंडला, जबलपुर, होशंगाबाद, छिंदवाड़ा, सिवनी, बालाघाट, बेतूल व नागपुर के समस्त इलाके गोंड साम्राज्य के कब्जे में आ गए थे, जो कि पहले नागवंशियों, अहीर राजाओं व कुछ अन्य राजपूतों के कब्जे में थे।

 चूरामन अहीर 
चूरामन अहीर, गोंड दुर्ग का सेनापति था जो बाद में मध्य भारत के वर्तमान जबलपुर जिले में केमोर के पास 22 गावों की रियासत का राजा बना। यह जागीर उसे गढ़ मंडला के राजा नरेन्द्र सा (A.D. 1617–1727) ने भेंट की थी।

हमीर देव
गोंड साम्राज्य के नरेंद्र शाह के शासन काल में जबलपुर के कटंगी में एक सैनिक चौकी थी, जिसके सेनापति चूरामन अहीर की सैनिक उपलब्धियों के उपलक्ष में कमोर या क्य्मोरी के पास के 22 गाँव की सनद दी गयी थी, यहाँ पर चूरामन ने सन 1722 में अपने पुत्र हमीरदेव को स्थापित किया। बाद में चूरामन ने अपना प्रभुत्व देवरी (सागर जिला) तक बढ़ा लिया था जहाँ उसने 1731 तक शासन किया। सन 1731 में नरेंद्र शाह ने देवरी चूरामन से छीन लिया था।

कैमोरी में चूरामन की दस पीढ़ियों तक कब्जा बरकरार रहा।

सन्दर्भ

श्रेणी:अहीर इतिहास
श्रेणी:अहीर (आभीर) राजवंश
श्रेणी:अहीर
जमैका के गवर्नर-जनरल

जमैका के गवर्नर-जनरल यानि महाराज्यपाल,  जमैका की रानी के निवासिय स्थानीय राजप्रतिनिधि का पद है। गवर्नर-जनरल,  जमैका की रानी, जोकी  जमैका  और यूनाइटेड किंगडम समेत कुल १६ प्रजाभूमियों की शासी नरेश एवं राष्ट्रप्रमुख हैं, के अनुपस्थिति में उनके संवैधानिक कार्यों का निर्वाह करते हैं।

पदाधिकारियों की सूचि

नियुक्ति
 जमैका  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है।  जमैका  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य
 जमैका  सैद्धांतिक रूप से एक राजतंत्र है, और और  जमैका  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में,  जमैका  के गवर्नर-जनरल करते हैं।  जमैका  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।

सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में  जमैका की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।

इन्हें भी देखें
 जमैका का राजतंत्र 
राष्ट्रमण्डल प्रजाभूमि

सन्दर्भ

बाहरी कड़ियाँ

श्रेणी:जमैका के गवर्नर जनरल
श्रेणी:जमैका की राजनीति
श्रेणी:राष्ट्रमण्डल प्रजाभूमि
श्रेणी:राष्ट्रमण्डल प्रजाभूमियों के गवर्नर-जनरल
श्रेणी:गवर्नर-जनरल
बहामाज़ के गवर्नर-जनरल

बहामाज़ के गवर्नर-जनरल यानि महाराज्यपाल,  बहामाज़ की रानी के निवासिय स्थानीय राजप्रतिनिधि का पद है। गवर्नर-जनरल,  बहामाज़ की रानी, जोकी  बहामाज़  और यूनाइटेड किंगडम समेत कुल १६ प्रजाभूमियों की शासी नरेश एवं राष्ट्रप्रमुख हैं, के अनुपस्थिति में उनके संवैधानिक कार्यों का निर्वाह करते हैं।

पदाधिकारियों की सूचि

नियुक्ति
 बहामाज़  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है।  बहामाज़  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य
 बहामाज़  सैद्धांतिक रूप से एक राजतंत्र है, और और  जमैका  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में,  बहामाज़  के गवर्नर-जनरल करते हैं।  बहामाज़  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।

सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में  बहामाज़ की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।

इन्हें भी देखें
 बहामाज़ का राजतंत्र 
राष्ट्रमण्डल प्रजाभूमि

सन्दर्भ

बाहरी कड़ियाँ

श्रेणी:बहामाज़ के गवर्नर जनरल
श्रेणी:बहामाज़ की राजनीति
श्रेणी:राष्ट्रमण्डल प्रजाभूमि
श्रेणी:राष्ट्रमण्डल प्रजाभूमियों के गवर्नर-जनरल
श्रेणी:गवर्नर-जनरल